# Langsvarsoppgave 1, elevtekst med lærerkommentarer

|  |
| --- |
| Vedlegg: «Eg vart aldri god nok for sentrumsungdommen» av Stein Torleif Bjella  **Beskriv situasjonen i diktet. Reflekter rundt de tre siste verselinjene:**  Eg gløymer aldri friminutt og hets.  Eg nyt kvart sekund eg kan laga eit helvete  for dei gamle plageåndene.  *Kommentar: Oppgaven er todelt. Du skal først gjøre rede for situasjonen i diktet slik du oppfatter den. I del to skal du si noe om hvilke tanker du gjør deg om de utvalgte verselinjene. Lag overskrift selv.* |

**Tiden vil alltid gå videre, mens handlinger vil sitte igjen**

Situasjonen som blir fremstilt i diktet, «Jeg ble aldri god nok for sentrumsungdommen» av Stein Torleif Bjella, er en veldig trist og unødvendig situasjon. I diktet er det en gutt som bor for seg selv i en bygd. Sånn som jeg tolker dette diktet er det om en gutt som nå er blitt mann. Han ble mobbet grunnet han ikke passet inn med de andre ungdommene på skolen hans. Dette fordi han ikke var lik dem. De var så kalte sentrumsungdommer, mens han var en bygdegutt. De mente han var harry og derfor ulik de andre som av den grunn gjord at denne stakkers lille gutten ble utesteng og aleine. Han ville nok bare ha en venn likt som alle andre jenter og gutter vil ha på den alderen. Han ville nok bare ha noen venner. Noen å være med etter skoletid, noen å gjøre lekser sammen med og være med i friminuttene. Selv om tiden har endret seg så tror jeg ikke situasjonen har. Han er fortsatt aleine men har gjort godt for seg selv. De som han engang ble mobbet han. De som lo av den stakkers gutten, av hans mislykkede engelsk gloser og elendige karakterer, er nå vekke. De holdt han utenfor og han ble aleine, men nå er alle vekke. De har flyttet derfra mens han er igjen. Han tar nå hånd om turistene og eier nå bygde hyttene.

På slutten av diktet skrives det som så: Jeg glemmer aldri friminutt og hets. Jeg nyter hvert sekund jeg kan lage et helvete for de gamle plageåndene. Det jeg tror er betydningen er at en slik situasjon denne gutten kom i er en situasjon ingen skal være. Ikke når man ung og ikke når man eldre. Som en liten gutt som skiller seg ut og blir holdt utenfor av den grunn er forferdelig. Det setter spor og preger en person livet ut. En slik situasjon er så trist og unødvendig og spesielt for en sånn ung gutt kan det være vanskelig og glemme en sånn tid når man har opplevd å bli mobbet og ikke ha noen venner grunnet, utsende, hvor man kommer fra, om man skiller seg litt ut ifra det normale osv. Det skulle ikke hatt noe betydning.

Jeg tror disse to setningene betyr at det fortsatt er der. De vonde minnene som ikke vil gå vekk. Den følelsen av sinne mot dem som har gjort dette mot han. Det blir skrevet «Jeg nyter hvert sekund han kan lage et helvete for de gamle plageåndene». Jeg tror at med dette mener han, som det står i teksten de han engang gikk i klasse med og på skole med kom tilbake. No ville de som engang var sentrumsungdommer, nå blitt voksne mennesker, ha en hytte på åsen. De kom hjem til barndomshjemmet sitt for å gjeste gamle tufser og pynte på en grav, som det står skrevet i diktet. Han kan nå vise dem at han som ikke var god nok for dem, er det. Han har gjort godt for seg selv. Han kan vise de at han har klart dette selv uten hjelp for han sto igjen aleine. Han skal vise de at tiden går videre mens handlingene sitter igjen. Handlingene til personer har en betydning fordi selv om tiden fortsetter så vil det som sitter spor bli igjen med deg.

At han aldri glemmer friminuttene og hets. At han nyter hver sekund han kan lage et  
helvete for de gamle plageåndene. Det han mener med dette er at selv om alle er voksne og inviterer han hjem så går den gode stemningen fort over fordi fakturaen kommer snart og det er da de vil skjønne det er han som eier det. De er alle blitt voksne og flyttet vekk. De tenker nok ikke lengre på den gang som var, men han er fortsatt igjen og han har ikke glemt det som skjedde og kommer nok aldri til å glemme det heller.

Kilder:  
Jeg har brukt vedlegg 1 i eksamensheftet  
Jeg har brukt vedlegg 2 i eksamensheftet

(657 ord)

|  |
| --- |
| Lesekompetanse:  Oppgaveinstruksen er forstått, og her er det et tydelig skille mellom å gjøre rede for situasjonen i diktet og å reflektere over de tre siste linjene. Det siste blir tydelig i avsnittet som innledes med «Jeg tror disse setningene betyr…».  Svaret viser også god forståelse av innholdet i diktet og den situasjonen som beskrives.  Skrivekompetanse:  Teksten har stort sett en tydelig struktur og ryddig avsnittsinndeling.  Teksten viser noe mangel på språklig presisjon og formelle ferdigheter. |